[image: Word_skabelon_Madliv]
[image: Word_skabelon_Madliv]
[bookmark: _Hlk495568139][image: ]En skabelon til inspiration
Det, der står i denne skabelon, er forslag til at komme i gang med en mad og måltidspolitik – eller give den, I allerede har, et eftersyn. Det er vores håb, at I vil skrive videre på den. Men også slette alt det, der ikke passer til jer, eller som I ikke synes hører til i jeres mad- og måltidspolitik (selvfølgelig inklusiv disse blå bemærkninger, som I møder undervejs). Måske har I brug for andre afsnit eller for at skrive længere og mere detaljeret om nogle ting – det står jer selvfølgelig frit for. Indholdet i skabelonen bygger på en række konkrete mad- og måltidspolitikker, som institutioner i andre kommuner har udarbejdet og delt med os. God fornøjelse!

MAD- OG MÅLTIDSPOLITIK FOR …

Her kan I skrive en kort indledning, der fortæller, hvad jeres mad og måltidspolitik skal, hvem der har udarbejdet den, de tanker/værdier som ligger til grund, hvordan I bruger den i hverdagen osv. For eksempel:

Mad og måltider er en vigtig del af dagligdagen i vores hus og vi bruger måltidet som et pædagogisk redskab. Vi ønsker at gøre måltidet til et højdepunkt på dagen, hvor borgerne får god, sund mad, hygger sig, taler sammen og udvikler deres sociale kompetencer. 

Mad- & måltidspolitikken er udarbejdet på tværs af huset. Som en del af udviklingen har vi haft faglige drøftelser på tværs af personalegruppen. For at sikre et løbende, reflekteret arbejdet med maden og måltiderne, drøftes mad- og måltidspolitikken på et personalemøde en gang årligt. 

Vi arbejder ud fra følgende tre værdier, som vedrører både selve maden og rammerne omkring måltidet, og vi ser begge elementer som afgørende for at lykkes med det gode måltid: 


Måltiderne er et fælles anliggende, som vi samarbejder om på tværs af faggrupper og huset. Vi ønsker, at alle borgere oplever ro, tryghed, god stemning og gode samtaler under måltidet.


Maden skal være varieret, velsmagende, indbydende og økologisk, og udfordrende nok til at udvikle borgernes madmod og madglæde.


Måltiderne er højdepunkter, som vi glæder os til hver dag. Vi skaber gode og hyggelige rammer for måltiderne ved at være gode rollemodeller ved bordet og understøtter borgernes selvhjulpenhed gennem inddragelse i arbejdet før, under og efter måltidet.

Her kan I beskrive jeres tilgang til maden, og hvad I vægter. Det kan være alt fra at I følger de officielle anbefalinger, kommunens krav til mad og måltider (fx i forhold til økologi), over til hvordan I, i jeres køkken, sikrer at I laver dejlig mad hver dag. For eksempel: 
Vi laver mad fra bunden af friske og økologiske råvarer i sæson. Vi har fokus madspild og at maden ernæringsmæssigt er målrettet de spisende. Vi har Det Økologiske Spisemærke i Guld.  
Vi sørger for, at maden er sund og passer til borgernes behov. Vi følger Fødevarestyrelsens officielle anbefalinger.
Vi tager hensyn, hvis ønsket om specialkost og/eller diæter er lægeligt anbefalet. Specialkost er kost, hvor enkelte fødevarer undlades af kosten. Kulturelle og religiøse hensyn imødekommes, og der tilbydes vegetarmad.  
Vi arbejder ud fra følgende principper i køkkenet: 
Det kan være en god ide at udvikle og skitsere de principper I arbejder ud fra i køkkenet – både til glæde for det pædagogiske personale og borgerne. Det giver også jer i køkkenet en måde at forklare hvorfor og hvordan I laver den mad I gør. Her har fx beskrevet fire grundlæggende principper i køkkendriften:
[bookmark: _Hlk525545352]
Økologi, madspild og bæredygtighed
· Vi har Det Økologiske Spisemærke i guld, og træffer bevidste valg, når vi vælger en fødevare i konventionel kvalitet. 
· Vi prøver så vidt muligt at minimere brugen af kød uden at gå på kompromis med smag eller næringsbehov.
· Vi arbejder aktivt med madspild, da madspild er miljøbelastende og dyrt. Vi bruger fx overskydende brød til f.eks. croutoner, og kommer grødrester og grøntsagsrester i det hjemmebagte brød.


Råvarekvalitet
· Vi laver maden fra bunden af friske råvarer af høj kvalitet, fordi det giver større smagfulde og sanselige oplevelser.
· Vi bager alt vores brød og rugbrød fra bunden, sylter når det giver mening og laver så vidt muligt vores egen pålæg og mayonnaise.
· Vi indkøber så vidt muligt hele, friske råvarer, og undgår halv- og helfabrikerede varer.

Sæson
· Vi lader os inspirere af sæsonerne i vores menuplanlægning, så man kan mærke årets gang på tallerkenen.
· Hver tredje måned har en sæson-nøgleråvare. Det kan være asparges og rabarber i foråret, bær og tomater om sommeren og svampe, æbler og græskar i efteråret. 

Sanseoplevelser 
· Vi smager al mad grundigt til med surt, sødt, salt og bittert, og sørger for umami i maden. Balancen mellem de fem grundsmage er afgørende for om maden smager – også det salte og søde. 
· Vi vægter, at maden smager af noget og bruger gerne fx friske krydderurter til at give maden sanselighed og smag.
· Vi arbejder aktivt med madens udseende og konsistenser, for at gøre vores måltider til sanseoplevelser hver dag. Maden skal smage af noget og borgerne skal præsenteres for forskellige konsistenser i maden. 
· Vi sørger for, at der altid er små skåle med toppings eller krydderier som tilbehør, så borgerne selv kan præge maden.


Menuplanlægning
Har I et ’system’ for hvordan I planlægger jeres menu over ugen? Så er det en god ide at få det beskrevet i politikken. På den måde ved alle hvornår, hvad sker. Husk også at beskrive jeres ’system’ og tilgang til mellemåltiderne: 


Ugens menu er bygget op med et forskelligt tema hver dag. På den måde sikrer vi både forudsigelighed og variation til glæde for de spisende. I temauger el.lign. kan vi ændre på strukturen: 

Mandag: Suppedag		

Tirsdag: Kødretter og simremad			

Onsdag: Fiskedag

Torsdag: Vegetardag	

Fredag:  Festdag

Lørdag: Bøfdag

Søndag: Tærte/pizzadag

Resten af dagen er indtænkt i ugens menu, så variation og ernæring tilpasses over hele dagen – når der fx serveres suppe til frokost skal der et lidt mere fyldigt måltid til aften.

Sørg for at få jeres tilgang til sukker beskrevet, så det er tydeligt for alle. Et bud på en ’sukkerpolitik’ er være:

Vi vil gerne begrænse borgernes sukkerindtag, 

· Sukker bruges velovervejet i køkkenet. Det er typisk som krydderi i forbindelse med tilsmagning eller i syltning. 
· Der serveres ikke sukker til morgenmaden, og der bruges ikke sukkerholdigt pålæg som chokolade og syltetøj

Der er undtagelser, men stadig tænkes der over mængden af sukker, og der suppleres med frugt og grønt. 

Her kan I beskrive, hvordan I går til måltidet. Beskriv jeres pædagogiske tilgang, hvad I arbejder med pædagogisk i forhold til måltidet. Vær gerne konkrete og detaljerede omkring alle dagens måltider og rutiner. For eksempel: 
Det pædagogiske måltid
Som pædagoger er vi bevidste om, at vi er rollemodeller for borgerne – også i forbindelse med måltiderne. Vi spiser derfor altid den samme mad som borgerne og tænker vores værtsrolle ind i måltidet. 
· Vi ser os selv som værter ved måltidet og sørger for at der er en hyggelig samtale omkring bordet, hvor alle bliver hørt. 
· Vi ved, hvad der er på menuen og hvilke råvarer, der er i maden. 
· Vi lærer at være en del af et fællesskab og hvordan man sidder om bordet på en god måde.
· Som rollemodeller er vi bevidste om at snakke positivt om maden, og giver udtryk for at vi kan lide den. 
· Vi undgår forstyrrende gøremål under måltidet ved at være godt forberedte og er fokuseret på selve måltidet mens det står på.

Rammerne for måltidet
Med måltiderne ønsker vi at skabe nærvær, ro og tid til at nyde maden og have en god samtale. Vi mener, at rammerne for måltidet er vigtige for at have hyggelige stunder hver dag. 
· Vi sørger for, at der er ryddet pænt op og at der er luftet ud.
· Vi sørger for, at rollerne omkring måltidet er fordelt på forhånd, så alle kender deres ansvarsområder før, under og efter måltidet.
· Vi sørger for, at der er tid og ro til at alle kan nå at spise færdig – også dem som spiser langsomt. 
· Vi har udvalgte beboer-madværter, som er med til at hente maden, dække op og præsenterer maden for de andre 
· Når vi er færdige, er det madværternes opgave at få servicen tilbage i køkkenet.

	Før
	Efter

	· Hjælpe med at hente service 
og mad i køkkenet 
· Dække bord 
· Fylde kander mad vand 
· Sætte maden på bordet
· Præsenterer maden 
	· Sætte sit service i maskinen
· Tørre bordet af 
· Hjælpe med at fragte ting ned i køkkenet 





[image: ]De daglige måltider  
Det kan være en god ide at skitsere hvilke måltider I serverer hvornår. Det giver også en tydelig skruktur internt i jeres institution. 

Vi serverer hver dag morgenmad, frokost og aftensmad.

PÆDAGOGISKE AKTIVITETER MED MADEN 
Udover det pædagogiske arbejde I gør i forbindelse med måltidet, har I formentlig forskellige aktiviteter som involverer mad. Det kan også være I har temaer i løbet af året, hvor maden spiller en rolle. Måske har I en månedlig bagedag eller særlige traditioner i forbindelse med forskellige højtider. Det giver et godt indblik i jeres hverdag at beskrive og tydeliggøre de aktiviteter hos jer, som involverer mad initiativer i jeres mad- og måltidspolitik:  
Vores ambition er at tænke maden ind som borgeraktivitet, hvor det er muligt. Vi arbejder med at vise borgerne madens vej fra jord til bord. 
At forstå hvor maden kommer fra, være med til at tilberede og servere den, udvikler nysgerrighed og madglæde.
· Vi arrangerer bagedage med borgerne.
· Til de daglige måltider sørger vi for, at der er forskellige toppings eller krydderier, som borgerne kan vælge til deres mad. På den måde er de med til selv med til at sætte deres præg på maden.

Vi laver pædagogiske madaktiviteter, som er lagt ind i vores årshjul – det kan være blåmuslinger over bål i januar, dyrkning af krydderurter i vindueskarmen i april, sanketur hvor vi plukker hyldebær til saft i september, græskar udskæring og græskarsuppe i oktober og pebernøddebagning hvor vi dufter til og knuser hele krydderier til jul.

